แฟนเรามีอาการแปลกๆอย่างนึง คือเวลาทะเลาะกันเรื่องนิสัยส่วนตัวของเขา พอเราพูดว่าตัวเขาเป็นแบบนี้ๆ นะ อยากให้ลองปรับตัว เขาจะดาวน์ คิดว่าเราดูถูก เขาบอกว่ามันทำให้เขาฝันร้าย เห็นผีเห็นอะไรไม่รู้ ทำร้ายตัวเองแบบไม่รู้ตัว เรียงลำดับความคิดไม่ได้ ไม่อยากเจอผู้คนอยากอยู่คนเดียว ไม่รับฟังอะไรจากใครทั้งนั้น เราจะช่วย จะพูดให้กำลังใจ ก็ไม่รับ ไม่คุย บอกว่าไม่พร้อมๆตลอด คือก็หาอยู่นะ แต่เป็นจิตเวชเด็ก แต่ตอนนี้อายุ22แล้ว หามานานก็ไม่หายจากอาการนี้สักที เดี๋ยวกินยาหยุดยา ปัจจุบันยังไม่รู้เลยว่าโรคนี้เรียกว่าอะไร เราเคยบอกให้เปลี่ยน ก็ไม่ยอม บอกว่าขี้เกียจเล่าเรื่องปัญหาทุกอย่างใหม่ เราทะเลาะกับเขาหลายครั้งเรื่องนิสัยแปลกๆของเขา แล้วทุกครั้งเขาจะมีอาการแบบนี้ จะเรียกว่าซึมเศร้าก็ไม่รู้ว่าใช่หรือเปล่า อาการจะมาตอนที่มีคนบ่นหรือตำหนิเขา เราคิดว่ามันเป็นเพราะเขายอมรับความจริงเกี่ยวกับสิ่งที่เกิดขึ้นกับตัวเองไม่ได้หรือเปล่า ถึงมีอาการ ส่วนตัวเราตอนนี้เริ่มรับเรื่องพวกนี้ไม่ไหว นิสัยของเขาบั่นทอนเรา พอบั่นทอน เราก็เริ่มบ่นถึงปัญหา พอบ่น เขาก็มีอาการแบบนี้ พอหายก็กลับมาเป็นเหมือนเดิม เราเหนื่อยมาก เหมือนโดนพิษจากอาการพวกนี้จนเรารู้สึกว่าตัวเราก็คงไม่ปกติแล้ว
สวัสดีค่ะ จากอาการดังกล่าวมานั้น อาจจะเกิดจากเป็นคนที่เชื่อมันในตัวเองสูงเกินไป ไม่รับฟังความคิดเห็นของผู้อื่น หรืออาจมีปัญหาทางบุคลิกภาพที่เอาตัวเองเป็นศูนย์กลางอย่างเดียว ไม่มีความเห็นใจหรือใส่ใจผู้อื่นซึ่งจริงๆแล้วส่วนใหญ่ไม่ได้เป็นโรคที่เป็นอันตรายแต่อย่างใด ยกเว้นว่าอาการเป็นมากจนทำให้มีความยากลำบากในการใช้ชีวิตในสังคม หรือก่อให้เกิดอันตรายต่อตนเองและผู้อื่นหากคนใกล้ตัวรู้สึกว่าเป็นปัญหามาก ควรเปิดใจพูดคุยกับผู้มีปัญหาโดยตรงเพื่อหาทางออกร่วมกัน แสดงให้เห็นว่าเราห่วงใย และหากมีอาการมากผิดปกติ การพบจิตแพทย์เพื่อช่วยในการวิเคราะห์ แก้ปัญหา หรือรับยาตามเหมาะสมก็เป็นสิ่งที่ควรทำเช่นกัน